# ביצת קינדר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

דמותג ביצת קינדר

ביצת קינדר, הידועה גם כביצת הפתעה, היא ממתק שוקולד לילדים בצורת ביצה המכילה צעצוע קטן להרכבה.

ביצת הקינדר הומצאה בשנת 1974 באיטליה על ידי יצרנית השוקולד פררו. הצעצועים מעוצבים ומיוצרים בעיקר על ידי פרודוציוני אדיטוריאלי אפרילה, חברה קטנה הנמצאת בטורינו שבאיטליה, ומנוהלת על ידי ולריו ורוגרו אפרילה, שני אחים אשר ייסדו את החברה.

ביצי קינדר מכילות צעצועים שלא מתאימים לילדים מתחת לגיל שלוש, בגלל החלקים הקטנים אותם הם עלולים לבלוע או לשאוף. הצעצועים נמכרים בכל העולם, למעט בארצות הברית, שם ה־FDA (מנהל המזון והתרופות האמריקאי) אסר אותם, עקב בעיות הבטיחות והכלל נגד מוצרים שאינם לאכילה הנמצאים בתוך מעטפת מזון. ביצי קינדר ניתנות להשגה בארצות הברית, אך במקום צעצוע הן מכילות סוכריות קטנות.

באירופה, הפופולריות שלהן התפשטה אל מעבר לקהל היעד, ונהפכה לתופעת קאלט בין מבוגרים רבים. קיים אפילו שוק משגשג של אספני צעצועים של ביצי קינדר. זה קיים במיוחד בגרמניה, שם היצרנים כוללים צעצועים איכותיים יותר מאלה במקומות אחרים. הנושא העיקרי של איסוף הצעצועים הוא סדרות מתחלפות של דמויות קטנות (לא בהכרח להרכבה), שאמורות להמצא בכל ביצה שביעית. דמויות תקופתיות מופיעות בסביבות החגים הנוצריים, כדוגמת מהדורה מוגבלת של דמויות מסיפור לידתו של ישו, שהופיעו בסביבות חג המולד, וביצי ענק שיצאו בחג הפסחא.

חידוש שנוסף בשנים האחרונות בעקבות הופעת האינטרנט, הינו 'הפתעות אינטרנט'. עם הצעצוע מצורף פתק קטן המכיל 'קוד קסם'. לפרטים נוספים, או לניצול קוד הקסם, הכנסו לאתר "Magic Kinder".

## [עריכה] קישורים חיצוניים

- אתר Magic Kinder
- הברחת ביצי קינדר לארצות הברית, מגזין ביפ

מקור: http://he.wikipedia.org../../../%D7%91/%D7%99/%D7%A6/%D7%91%D7%99%D7%A6%D7%AA_%D7%A7%D7%99%D7%A0%D7%93%D7%A8.html

קטגוריה: שוקולד

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- 日本語
- Norsk (bokmål)
- Српски / Srpski
- Svenska